**Bestyrelsesmøde d. 12/2 2018**

**Tilstede: Mogens, Carsten, Linnea, Fabian, DitteEmilie, Bodil og Ida  
Referent: Ida   
Dirigent: Carsten**

**Dagsorden:**

**1. Forslag om at storkredsen skal besøge lokalforeningerne til et arrangement eller et bestyrelsesmøde fra marts af**  
Forslag er stillet på baggrund af et internt ønske om mere synlighed og for at få lidt mere føling med, hvad der sker. Hvis vi kan bidrage til at styrke det, de arbejder med og på. Forslaget er også med tanke om at forebygge at vi som storkreds ikke bliver en usynlig brik for de mange ude i lokalforeningerne. Forslag om at udnytte hinanden ressourcer ift., hvor vi selv fra storkredsen er geografisk placeret. Andet forslag om at kaffeklubben er en brik i det spil, hvor vi kan invitere lokalforeningerne ind. Vi må ikke underkende det som sker, når folk skaber relationer og idegenererer – når vi har mulighed for det skal vi gøre det. Det handler om at komme i kontakt med hinanden, således vi i større grad kan bruge hinanden. Det styrker tilliden. Vi skal gøre det i større stil.   
  
Konklusionen er at vi som Storkreds rækker hånden ud og inviterer lokalforeningerne til at invitere os ud, hvis man ser muligheder i dette både ift. bestyrelsesmøder og sociale arrangementer. Vi lægger op til at lokalforeningerne formulerer et formål hvad enten det er af social karakter, de ønsker at se os eller ift. deciderede problemstillinger.

**2. Kommende nyhedsbreve**  
a) Datoer til vores menige medlemmer: Carsten sender datoer til Ida, der sender et ’årshjul’ ud til medlemmerne med alle disse datoer på onsdag (senest kl. 18).   
b) Pola’er i henhold til Europæisk politikudvikling:  
  
Vi melder ud til LS, at vi selvfølgelig gerne lægger rum og praktiske hænder til. LS står for omkostningerne.

**3. Økonomi**Ingen nye bemærkninger på dette møde.

**4. Evt.**

1. Lokalegruppen skal mødes d. 19/2. Mogens efterspørger, at man melder ud med bud på alternative lokaler eller andre alternativer løsninger. Udvalget arbejder videre for at finde den bedst mulige løsning.
2. Flere stiller spørgsmål til om at alle får beskeder, men vi henviser som storkreds til at vi bruger de værktøjer og kommunikationskanaler, der er stillet til rådighed.
3. Vi har et problem ift. vores vedtægter, der ikke er tilgængelige. Ida forsøger at kontakte LS på onsdag d. 14/2 omkring at få nulstillet wiki således vi kan få lagt vedtægter tilgængelige og opdaterede linket til en ny docs., hvor vi kan have referater og nyhedsbreve liggende i hver deres mapper. Dette ville være mere bæredygtigt i fremtiden.
4. Vi gennemgik oplæg v. Mogens vedrørende forslag til en decentralisering af LS
5. Fabian beder om orlov med øjeblikkelig virkning grundet hans personlige kandidatur til FV19. Orlov gælder til og med 15 marts. Ditteemilie træder som suppleant og er fuldgyldigt medlem i perioden.